Küllap on nii mõnigi koolist ja hariduselust huvitatu märganud, et mõnda aega on netis olnud justkui kaks Koolielu portaali. Üks tuttaval aadressil www.koolielu.ee, teine http://koolitaja.eenet.ee. Milles asi, mis toimub? Seletus on lihtne: ligi aasta aega oleme teinud koostöös Tallinna Ülikooli Haridustehnoloogiakeskusega Koolielu portaali põhjalikke uuendustöid. Sedavõrd põhjalikke, et muutub nii portaali välimus kui ka kasutamisvõimalused. Uue Koolielu leiate harjumuspäraselt veebiaadressilt alates 19. detsembrist 2009. Loodetavasti annab talvine koolivaheaeg portaali kasutajatele piisavalt aega, et uue Koolieluga sõbraks saada.